પરંતુ એક જ વાત આજના સો કરોડના બિઝનેસ કરી ફિલ્મોને વિવેચકો વખોડતા નથી અથવા ઓછી વખોડે છે એ જ યુગમાં કોઈ ડાયરેક્ટર એ કરોડની પરવા કર્યા વગર આવી લાખેણી ફિલ્મ બનાવે છે એ કઈ નાની સૂની વાત નથી. સંવેદનશીલ હોવું ને એ જ ઋજુતાથી કોઈની પાસે કામ કઢાવું એ અઘરી બાબત છે. કલાકાર સંવેદન પકડવામાં માહિર હોય તો ને તો જ આવું કામ કરી શકે. બાકી કાઢવા જાવો તો ભૂલો નીકળે પણ ગમતી એટલી બધી બાબત છે કે આવી ભૂલો તો નગણ્ય કરવી પડે…કારણ કે આપણી સંવેદના ત્યાં સુધી ન પહોંચતી હોય એવું બની શકે ..ઇમ્તિયાઝ અલીની દ્રષ્ટિ લાંબી લાગે. ને આપણી ઉણપ કે એ જે જુવે છે અથવા જોવડાવા માંગે છે એ સુધી ન જોઈ શકાય પણ એનો મતલબ એવો જરાય નથી કે એ ક્યાંય નિષ્ફળ છે.